
	Comisia pentru buget, finanţe şi bănci
	
	Bucureşti,        

Nr. 22/ 59 / 28.03. 2012


Biroul Permanent

al

Camerei  Deputaţilor

Vă înaintăm,  alăturat, raportul  asupra Proiectului de Lege pentru ratificarea amendamentului aprobat la cea de a 13-a Reuniune Anuală a Consiliului Guvernatorilor, prin Rezoluţia Nr. 131, adoptată la Tirana la 19 iunie 2011, la Acordul de înfiinţare a Băncii pentru Comerţ şi Dezvoltare a Mării Negre, semnat la Atena la 30 decembrie 1994 , trimis comisiei noastre pentru examinare pe fond, cu adresa Biroului Permanent Plx. 38 din 20 martie 2012.
	                                                        PREŞEDINTE,

                                                Maria Eugenia BARNA

	Comisia pentru buget, finanţe şi bănci
	
	Bucureşti,    

Nr. 22/ 59 / 28.03.2012


RAPORT  
asupra  Proiectului de Lege pentru ratificarea amendamentului aprobat la cea de a 13-a Reuniune Anuală a Consiliului Guvernatorilor, prin Rezoluţia Nr. 131, adoptată la Tirana la 19 iunie 2011, la Acordul de înfiinţare a Băncii pentru Comerţ şi Dezvoltare a Mării Negre, semnat la Atena la 30 decembrie 1994
Cu adresa nr. Plx.38  din 20 martie 2012, Biroul Permanent,  în temeiul art.95 din Regulamentul Camerei Deputaţilor,  republicat, a sesizat, pentru examinare şi avizare în fond Comisia pentru buget, finanţe şi bănci cu Proiectul de Lege pentru ratificarea amendamentului aprobat la cea de a 13-a Reuniune Anuală a Consiliului Guvernatorilor, prin Rezoluţia Nr. 131, adoptată la Tirana la 19 iunie 2011, la Acordul de înfiinţare a Băncii pentru Comerţ şi Dezvoltare a Mării Negre, semnat la Atena la 30 decembrie 1994.
La întocmirea prezentului raport, în conformitate cu art.97 din Regulamentul Camerei Deputaţilor, republicat, Comisia a avut în vedere avizul favorabil al Consiliului Legislativ, cu observaţii şi propuneri, transmis cu adresa nr.50/16.01.2012.
Prezenta propunere legislativă are ca obiect de reglementare  ratificarea amendamentului aprobat la cea de a 13-a Reuniune Anuală a Consiliului Guvernatorilor, prin Rezoluţia Nr. 131, adoptată la Tirana la 19 iunie 2011, la Acordul de înfiinţare a Băncii pentru Comerţ şi Dezvoltare a Mării Negre, semnat la Atena  la 30 decembrie 1994.
 Amendamentul reprezintă o înțelegere internațională, ce urmează a fi supusă Parlamentului spre ratificare.
După adoptarea/ acceptarea amendamentului de către toate statele membre, prin redenominarea în EUR a unității cont a Băncii pentru Comerţ şi Dezvoltare a Mării Negre (BCDMN), România va efectua plățile aferente obligațiilor sale cu privire la majorarea capitalului autorizat în euro, înlăturându-se astfel riscul cursului de schimb DST/EUR. În conformitate cu prevederile Legii nr.97/2011 pentru aprobarea majorării capitalului deținut de România la Banca pentru Comerţ şi Dezvoltare a Mării Negre, România mai are de achitat 7 tranșe anuale, în valoare de 3,625 mil.DST fiecare în perioada 2012-2018.
Implementarea măsurilor se face de către Ministerul Finanțelor Publice și Ministerul Afacerilor Externe.

Proiectul de Lege face parte din categoria legilor  ordinare, potrivit art. 76 din Constituţia României, republicată.

 La lucrările comisiei şi-au înregistrat prezenţa un număr de 18   deputaţi din totalul de 33 membri ai comisiei.

Raportul comisiei a fost votat cu unanimitate de către deputaţii prezenţi la dezbateri.
Proiectul de lege, potrivit prevederilor art. 75 din Constituţia României, republicată şi ale art. 92 alin.(9) pct.2 din Regulamentul Camerei Deputaţilor, republicat, cu modificările ulterioare, este de competenţa decizională a Senatului.
În urma dezbaterii Proiectului de Lege pentru ratificarea amendamentului aprobat la cea de a 13-a Reuniune Anuală a Consiliului Guvernatorilor, prin Rezoluţia Nr. 131, adoptată la Tirana la 19 iunie 2011, la Acordul de înfiinţare a Băncii pentru Comerţ şi Dezvoltare a Mării Negre, semnat la Atena la 30 decembrie 1994,  în şedinţa din data de 28 martie 2012, comisia propune supunerea spre dezbaterea şi adoptarea Plenului Camerei Deputaţilor a proiectului de Lege în forma prezentată de Guvern.
	PREŞEDINTE,

Maria Eugenia BARNA
	SECRETAR,

Nicolae BUD


Consilier parlamentar, Luminiţa Ghiorghiu                                                                          

